**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE –**

**Proiect 1 AUGUST 2024**

Ca urmare a solicitării de emitere a acordului de mediu adresată de **SC DEFAPLAST INVEST SRL**, cu sediul în localitatea Feldru, str. Morii, nr. 17-19, comuna Feldru, județul Bistriţa-Năsăud*,* înregistrată la Agenţia pentru Protecţia Mediului Bistriţa-Năsăud cu *nr. 5292 / 18.04.2024, ultima completare cu nr. 9452/04.07.2024*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de *31.07.2024,* **că proiectul: *„Investiții în retehnologizarea societății DEFAPLAST INVEST SRL” – Achiziție și montaj****,* propus a fi amplasat în localitatea Feldru, str. Morii, nr. 17-19, comuna Feldru, județul Bistriţa-Năsăud, nu se supune evaluării impactului asupra mediului.

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

*- proiectul propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în* ***Anexa nr. 2, punctul 13, lit. a)*** *orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului,*

*- proiectul propus* ***intră*** *sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare - amplasament situat parțial în Situl Natura 2000 ROSCI232 Someşul Mare Superior,*

*- proiectul propus* ***nu intră*** *sub incidența prevederilor art. 48 și 54 din Legea apelor nr. 107/1996, cu modificările și completările ulterioare;*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.*

*Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei comunei Feldru, publicare în presa locală, afişare pe site-ul şi la sediul A.P.M. Bistrița-Năsăud.*

*Nu s-au înregistrat observaţii/comentarii/contestaţii din partea publicului interesat până la această etapă de procedură.*

***1. Caracteristicile proiectului****:*

***a)*** ***dimensiunea și concepția întregului proiect*** :

*Scopul acestui proiect este retehnologizarea societății DEFAPLAST INVEST SRL prin achiziție și montaj de echipamente în vederea eficientizării energetice.*

*Proiectul se va implementa pe amplasamentul societății DEFAPLAST INVEST SRL, în cadrul fabricii de producție și prelucrare mase plastice, în hale de producție existente, fără a necesita schimbări, modificări sau extinderi ale construcțiilor existente.*

*Suprafața totală a amplasamentului este de 4405 m2 și cuprinde următoarele:*

*- hală de producție și confecții din polietilenă, în regim de înălțime parter, parțial etajată, cu suprafața 648 m2;*

*- hală producție țeavă din PE și PVC, cu suprafața 517 m2;*

*- atelier depozitare și recuperare deșeuri din mase plastice - 115 m2;*

*- depozit materii prime - 174 m2,*

*- magazie - 173 m2;*

*- sediu administrativ, în regim de înălțime P+E - 173 m2;*

*- depozit substanțe periculoase - construcție tip șopron - 40 m2;*

*- căi de acces, platforme betonate - 2945 m2;*

*- spațiu verde - 70 m2.*

*Prin proiect se propun următoarele lucrări:*

*a. Achiziție linie tehnologică pentru folia suflată în 3 straturi cu bobinator dublu și o lățime de lucru de 2600/1800 mm (cu unitate pentru pliat lateral) pentru producția de folie elastică pentru înfoliere/ambalare și folie plată.*

*b. Demontarea/Dezafectarea unor linii de productie existente, astfel:*

*- din hala de producție de 648 mp se vor dezafecta: linia extrudere folie PE monostrat cu mașina de imprimat în 2 culori, linia de extrudare tevi PVC, linia de extrudare teava PE;*

*- din hala producție țeavă din PE și PVC cu suprafața 517 m2 se va dezafecta: linia fabricație țeavă corugată;*

*c. Montarea / asamblarea liniei tehnologice noi, pentru folia suflată*

*Această linie va fi montată în hala de producție cu suprafața 648 m2 și va înlocui linia de extrudere folie PE monostrat cu mașina de imprimat în 2 culori care se va dezafecta.*

*Noua linie tehnologica propusă va fi compusă din următoarele module:*

*- Modul 1 : 3 extrudere cuplate la un cap de suflare folie,*

*- Modul 2 : trăgător folie și instalație pliat,*

*- Modul 3 : bobinator dublu.*

*Capacitatea de producție a noii instalații va fi de 3000 tone /an.*

*Materii prime pentru linia tehnologica nouă : granule PE - 3000 t/an; granule PE colorate - 15 t/an; deșeu tehnologic din PE regranulat - 15 t/an.*

*Utilități:*

*- alimentarea cu apă* *în scop potabil și igienico-sanitar: din rețeaua de apă din zonă; nu se utilizează apă* *în scop tehnologic pentru procesul de răcire, deoarece utilajul nou este dotat cu sistem de răcire propriu cu circuit închis care utilizează ca agent de racire alcool sau antigel;*

*- evacuare apă uzată menajeră: în rețeaua de canalizare din zonă;*

*- energie electrică - din rețeaua existentă în zonă;*

***b) cumularea cu alte proiecte existente si/sau aprobate****:*

*- pe amplasament titularul desfășoară activitățile de: Fabricarea plăcilor, foliilor, tuburilor şi profilelor din material plastic - cod CAEN 2221 și Recuperarea materialelor reciclabile sortate - cod CAEN 3832, pentru care a deține Autorizaţia de mediu nr. 19/08.02.2021, însă proiectul propus are efecte cumulative semnificative cu acestea;*

***c) utilizarea resurselor naturale, in special a solului, a terenurilor, a apei și a biodiversității****:*

*- dintre resursele naturale se utilizează apă, agregate naturale (nisip, balast), energie electrică, lemn și combustibil lichid în cantități limitate, în faza de construcție și energie electrică în perioada de funcționare;*

***d) cantitatea si tipurile de deşeuri generate/gestionate****:*

*Deșeuri rezultate în faza de implementare a proiectului:*

*Prin dezafectarea utilajelor mai sus menționate unele piese se vor utiliza ca piese de schimb la utilajele existente, iar cele care nu se pot utiliza în fabrică se vor preda cași deșeuri metalice la unități specializate în vederea valorificării.*

*Total utilaje dezafectate: cca. 40 tone, din care se vor recupera cca. 10%, respectiv 4 tone care vor fi refolosite ca și piese de schimb, iar restul de cca. 36 tone vor fi deșeuri metalice.*

|  |  |  |  |  |  |
| --- | --- | --- | --- | --- | --- |
| *Tip deșeu* | *Cod deșeu* | *Cantitate generată* | *Mod depozitare* | *Valorificare*  */eliminare* | *Cod valorificare / eliminare* |
| *Deseuri metalice* | *17 04 17* | *36 tone* | *Platforma betonata* | *Valorificare prin agent economic autorizat* | *R12* |

*Deșeuri rezultate în perioada de funcționare*

|  |  |  |  |  |  |
| --- | --- | --- | --- | --- | --- |
| *Tip deșeu* | *Cod deșeu* | *Cantitate generată* | *Mod depozitare* | *Valorificare*  */eliminare* | *Cod valorificare / eliminare* |
| *Deseu tehnologic de materiale plastice* | *07 02 13* | *3 tone/an* | *Pe suprafata betonata in hala de productie* | *Se macina si se reintroduce in fluxul productie* | *R3* |
| *Deseu de ambalaje PE (saci de la granule)* | *15 01 02* | *12 t/an* | *Platforma betonata* | *Se macina si se reintroduce in fluxul de productie* | *R3* |

*Gestionarea deșeurilor se va face cu respectarea strictă a prevederilor OUG nr. 92/2021 privind regimul deşeurilor, completată și modificată de Legea 17/2023.*

***e) poluarea si alte efecte negative:***

*- în perioada realizării proiectului pot apărea emisii, pulberi de la lucrările de construcţii, noxe de la mijloacele de transport a materialelor;*

*- aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuţia lucrărilor și operațiuni de transport, folosirea unor mijloace de transport performante, etc);*

*- în perioada lucrărilor de construire, zgomotul va fi generat de utilajele de excavație şi mijloacele de transport. În scopul diminuării zgomotului se va avea în vedere utilizarea unor utilaje silențioase, cu un grad ridicat de fiabilitate și randament ridicat;*

*- în perioada de funcționare a obiectivului zgomotul va fi generat de activitatea de producție și operațiunile de descărcare/încărcare materii prime și produse;*

*- în scopul diminuării zgomotului se va avea în vedere utilizarea unor utilaje silențioase, cu un grad ridicat de fiabilitate și randament ridicat;*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:***

*- prin respectarea măsurilor preventive şi de protecţie a factorilor de mediu propuse, riscul de accidente este redus (nu este cazul de accidente majore);*

**g)** ***riscurile pentru sănătatea umană (de ex. din cauza contaminării apei sau a poluarii atmosferice):***

- *proiectul se implementează în zonă industrială;*

*- proiectul a luat în calcul toate elementele, astfel încât lucrările ce se vor efectua să nu reprezinte o amenințare pentru igiena sau sănătatea și siguranța lucrătorilor, nici să exercite un impact asupra calității mediului sau a climei.*

**2. Amplasarea proiectelor:**

**2.1** ***utilizarea actuală şi aprobată a terenurilor:***

*Conform Certificatului de urbanism nr. 24 din 12.04.2024, emis de Primăria comunei Feldru, terenul pe care se va implementa proiectul este proprietatea societății DEFAPLAST INVEST SRL și este situat în intravilanul localității Feldru, categoria de folosință curți, construcții; construcții edilitare și industriale;*

**2.2 *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

**2.3*****capacitatea de absorbţie a mediului natural, acordându-se o atenţie specială următoarelor zone:***

***a)*** *zone umede, zone riverane, guri ale râurilor* – proiectul este amplasat pe malul drept al râului Someşul Mare Superior;

***b)*** *zone costiere şi mediul marin* – proiectul nu este amplasat în zonă costieră sau mediu marin;

***c)*** *zonele montane şi forestiere* *–* proiectul este amplasat în zonă montană și forestieră;

***d)*** *arii naturale protejate de interes naţional, comunitar, internaţional* – proiectul este amplasat situat parțial în Situl Natura 2000 ROSCI232 Someşul Mare Superior;

***e)*** *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică* – proiectul este situat parțial în Situl Natura 2000 ROSCI232 Someşul Mare Superior;

***f)*** *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de* cazuri – proiectul nu este amplasat într-o astfel de zonă*;*

***g)*** *zonele cu o densitate mare a populației* – proiectul nu este amplasat într-o astfel de zonă, terenul pe care se va implementa proiectul este zonă destinată activităților industriale*;*

***h)*** *peisaje şi situri importante din punct de vedere istoric, cultural sau arheologic* – proiectul nu este amplasat în zonă cu peisaje și situri importante din punct de vedere istoric, cultural și arheologic.

***3. Tipurile și caracteristicile impactului potenţial:***

***a)******Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Va fi afectată direct doar suprafața de teren pe care se realizează proiectul în timpul efectuării lucrărilor și în perioada de funcționare, iar proiectul propus este în concordanță cu prevederile legislației în vigoare;*

***b)******Natura impactului -*** *impactul asupra mediului va fi redus, atât pe perioada execuţiei proiectului, cât şi în perioada de funcţionare;*

*c)* ***Natura transfrontieră a impactului*** *– lucrările propuse nu au efect transfrontier;*

***d)******Intensitatea şi complexitatea impactului*** *- impactul asupra mediului va fi redus, atât pe perioada execuţiei proiectului, cât şi în perioada de funcţionare;*

***e)*** *Probabilitatea impactului - prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă, atât pe perioada execuţiei proiectului, cât şi în perioada de funcţionare;*

***f)******Debutul, durata, frecvenţa şi reversibilitatea impactului:***

*- în perioada de execuție a proiectului impactul asupra factorilor de mediu va fi temporar, iar calitatea factorilor de mediu afectați va reveni la parametri anteriori la finalizarea lucrărilor;*

*- în perioada funcționării impactul va fi direct și permanent;*

***g) Cumularea impactului cu impactul altor proiecte existente și/sau aprobate*** *- implementarea proiectului se face zonă destinată activităților industriale, efectul cumulativ nu este semnificativ;*

***h) Posibilitatea de reducere efectivă a impactului:***

*- în timpul realizării lucrărilor de construcție:*

*- utilizarea mașinilor și utilajelor silențioase și verificate tehnic;*

*- reducerea timpului de mers în gol a motoarelor utilajelor şi a mijloacelor de transport auto;*

*- prevenirea ridicării prafului prin acțiuni de stropire;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*- în timpul funcţionării obiectivului:*

*- instruirea periodică a personalului asupra măsurilor de protecţia mediului, a obligaţiilor şi responsabilităţilor ce le revin;*

*- preluarea ritmică a deșeurilor rezultate de pe amplasament, evitarea depozitării necontrolate a acestora;*

*- menținerea și întreținerea spațiilor verzi de pe amplasament, inclusiv a perdelei vegetale.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***intră*** *sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare – amplasamentul fiind situat parțial în Situl Natura 2000 ROSCI232 Someşul Mare Superior;*

*Din analiza documentației depuse și din analiza impactului în raport cu obiectivele specifice de conservare, nu rezultă un impact negativ semnificativ al proiectului asupra sitului Natura 2000 ROSCI0232 Someșul Mare Superior.*

*Amplasamentul SC Defaplast Invest SRL este situat pe limita ariei naturale protejate, iar clădirea este învecinată sitului. Proiectul se va implementa într-o hală existentă, astfel încât nu va fi afectată suprafaţa habitatelor, nu se vor fragmenta habitate de interes comunitar şi nu vor fi afectate speciile de interes comunitar pentru care a fost desemnat situl Natura 2000 ROSCI0232 Someșul Mare Superior.*

*Prin implementarea proiectului nu se va produce pierderea de habitate de reproducere, hrănire și/sau odihnă ale speciilor de interes comunitar.*

*Lucrările propuse prin proiect respectiv achizitie, demontare linie tehnologică existentă și montare linie tehnologică pentru producția foliei suflate nu vor fi însoțite de emisii de poluanți care să ducă la modificarea calității factorilor de mediu.*

*Prin implementarea proiectului nu există posibilitatea de perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor, etc. deoarece calitatea habitatelor existente nu va fi modificată și nu se vor genera efecte semnificative, care să conducă la modificări ale populațiilor speciilor de interes conservativ prezente în sit.*

*Lucrările prevăzute prin proiect nu vor produce fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate.*

*Prin implementarea proiectului nu se va produce reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact.*

*Nu au fost identificate forme de impact indirect, generate de proiect, care ar putea avea efecte semnificative asupra speciilor sau habitatelor de interes conservativ și care ar putea duce la modificarea calității mediului în zona sitului.*

*Nu au fost identificate incertitudini care să ducă la imposibilitatea de a estima corect impactul asupra sitului și a obiectivelor de conservare a speciilor și habitatelor de interes conservativ din sit.*

*Pentru proiectul propus* ***Agenția Națională pentru Arii Naturale Protejate - Serviciul Teritorial Bistrița-Năsăud*** *a emis:*

*-* ***punctul de vedere nr. 312/17.07.2024****, conform căruia implementarea proiectulului* ***nu este susceptibilă*** *de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată și*

*-* ***Avizul nr. 45 din 31.07.2024****, favorabil, cu condiții.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

**−** *proiectul propus* ***nu intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

**1.** Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.

**2.** Respectarea măsurilor propuse pentru prevenirea și reducerea impactului asupra mediului asumate și transmise prin documentația depusă pentru reglementarea proiectului.

**3.** Se vor respecta documentația tehnică, normativele și prescripțiile tehnice specifice – date, parametri – justificare a prezentei decizii.

**4.** Nu se ocupă suprafețe suplimentare de teren pe perioada executării lucrărilor, materialele necesare se vor depozita pe terenul aferent proiectului.

**5.** Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.

**6.** Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.

**7.** Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.

**8**. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).

**9.** La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.

**10.** Se interzice accesul de pe amplasament pe drumurile publice cu utilaje şi mijloace de transport necurăţate.

**11.** Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.

Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, completată și modificată de Legea 17/2023.

**12.** Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:

**-** evitarea scurgerilor accidentale de produse petroliere de la mijloacele de transport utilizate;

**-** evitarea depozitării necontrolate a materialelor folosite şi a deşeurilor rezultate;

**-** asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).

**13.** Alimentarea cu carburanţi a mijloacelor auto și schimburile de ulei se vor face numai pe amplasamente autorizate.

**14.** Echipele care vor efectua lucrările vor fi instruite cu privire la existenţa Sitului Natura 2000 în vecinătatea zonei de execuţie a lucrărilor şi asupra măsurilor şi responsabilităţilor privind protecţia acestuia, pentru acţiune în cazul apariţiei de poluări accidentale, scurgeri accidentale de produse petroliere/uleiuri minerale în apă sau pe sol (recuperare, depozitare în recipiente etanşe, eliminare corespunzătoare).

În cazul apariţiei unei poluări accidentale se vor lua imediat măsuri de stopare a fenomenului şi de remediere a suprafeţei afectate.

Se va raporta la A.P.M. Bistriţa-Năsăud, la C.J. Bistriţa-Năsăud al G.N.M. și la A.N.A.N.P. – Serviciul teritorial Bistrița-Năsăud orice poluare constatată, indiferent de cauzele apariţiei acesteia.

**15.** Se vor lua toate măsurile necesare în vederea menţinerii stării actuale de conservare a tipurilor de habitate naturale şi a speciilor de interes comunitar.

**16.** În conformitate cu OUG nr. 57/2007, art. 33, alin. (1), pentru speciile de plante și animale sălbatice terestre, acvatice și subterane, prevăzute în anexele nr. 4 A și 4 B, cu excepția speciilor de păsări, și care trăiesc atât în ariile naturale protejate, cât și în afara lor, sunt interzise:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenționată în cursul perioadei de reproducere, de creștere, de hibernare și de migrație;

c) deteriorarea, distrugerea și/sau culegerea intenționată a cuiburilor și/sau ouălor din natură;

d) deteriorarea si/sau distrugerea locurilor de reproducere ori de odihna;

e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;

f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.

**17.** Se vor respecta toate condițiile impuse prin **Avizul nr. 45 din 31.07.2024**, emis de Agenția Națională pentru Arii Naturale Protejate-Serviciul Teritorial Bistrița-Năsăud:

**18.** Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiileprevăzute în documentația care a stat la baza emiterii prezentei decizii.

**19.** La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita și obține autorizația de mediu revizuită.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU p. ŞEF SERVICIU

AVIZE, ACORDURI, AUTORIZAŢII CALITATEA FACTORILOR DE MEDIU

ing. Marinela Suciu ing. Anca Zaharie

ÎNTOCMIT, ÎNTOCMIT,

chim. Georgeta Iușan biolog Năstase Crina

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |